La
propueste di leç sul svilup sostignibil imbastide dal guvier galês
e je stade presentade ai 3 di Dicembar. Intal test si dîs che il
svilup sostignibil al à di deventâ il principi di fonde inte azion
di dutis lis aministrazions publichis e dai sogjets che a ufrissin un
servizi public. Il percors al sarà svilupât cun intervents graduâi
e si metarà sù une agjenzie indipendente che e starà daûr dal
procès. La gnove leç e ponte a garantî il bon stâ des comunitâts
dal Gales sul front sociâl, economic e ambientâl. Di Zenâr a Març
dal 2013 a saran viertis des consultazions par frontâ il teme, ma la
Cymdeithas yr Iaith Gymraeg (Associazion pe lenghe galese) e je za
intervignude par pandi la sô preocupazion par vie che tal test no si
fevele de lenghe galese. I rapresentants de organizazion a disin che
il test, cussì cemût che al è, al fâs pensâ che il galês nol
jentre tes strategjiis pal svilup sostignibil e chest nol va dome
cuintri de legjislazion su la lenghe, ma al menace ancje la presince
dal galês inte vite di cetantis comunitâts là che al è ancjemò
lenghe di riferiment.
Font:
BBC, 03/12/12; Cymdeithas yr Iaith Gymraeg, 04/12/12
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn cym_Latn